CELEX: 32008D0825
Language: hu
Date: 2008-10-23 00:00:00
Title: 2008/825/EK: A Bizottság határozata ( 2008. október 23.) a 2006/241/EK határozatnak a bizonyos emberi fogyasztásra szánt csigafajok Madagaszkárról történő behozatala tekintetében történő módosításáról (az értesítés a C(2008) 6083. számú dokumentummal történt) (EGT-vonatkozású szöveg)

31.10.2008   
            
            
               HU
            
            
               Az Európai Unió Hivatalos Lapja
            
            
               L 290/23
            
         
      A BIZOTTSÁG HATÁROZATA
   
   (2008. október 23.)
   a 2006/241/EK határozatnak a bizonyos emberi fogyasztásra szánt csigafajok Madagaszkárról történő behozatala tekintetében történő módosításáról
   (az értesítés a C(2008) 6083. számú dokumentummal történt)
   (EGT-vonatkozású szöveg)
   (2008/825/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (6) bekezdésére,
   mivel:
   
               (1)
            
            
               A Madagaszkárról származó, egyes állati eredetű, a halászati termékeken kívüli termékekkel kapcsolatos bizonyos védekezési intézkedésekről szóló, 2006. március 24-i 2006/241/EK bizottsági határozat (2) a halászati termékek kivételével megtiltja a Madagaszkárról származó állati termékek importját.
            
         
               (2)
            
            
               2007 márciusában sor került egy közösségi vizsgálatra Madagaszkáron annak érdekében, hogy az említett harmadik országban értékelni lehessen közegészségügyi ellenőrzéseket és a halászati termékek gyártási körülményeit. A vizsgálat és az azt követően Madagaszkár által benyújtott információk szerint az ország biztosítja a megfelelő garanciákat ahhoz, hogy engedélyezni lehessen egyes emberi fogyasztásra szánt csigafajoknak az onnan a Közösségbe irányuló importját.
            
         
               (3)
            
            
               A 2006/241/EK határozatot ezért ennek megfelelően módosítani kell.
            
         
               (4)
            
            
               Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/241/EK határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               Ez a határozat a Madagaszkárról származó állati eredetű termékekre vonatkozik, a halászati termékek és csigák kivételével.”
            
         
               2.
            
            
               A szöveg a következő 1a. cikkel egészül ki:
               „1a. cikk
               E határozat alkalmazásában »csiga« a Helix pomatia Linné, Helix aspersa Muller és a Helix lucorum fajú, valamint az Achatinidae családba tartozó fajú hűtött, fagyasztott, héjából eltávolított, főtt, elkészített vagy tartósított szárazföldi csiga.”
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2008. október 23-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 24., 1998.1.30., 9. o.
   
      (2)  HL L 88., 2006.3.25., 63. o.